20.01.2021

**Комиын лӧсьӧдасны Йӧзкостса мичаторъяс юкӧн сӧвмӧдан концепция**

Сэтчӧ пырасны республикаса оланпастэчасӧ вежсьӧмъяс пыртӧм, канмусянь отсалан мераяс паськӧдӧм да ӧткымын преференция. Татшӧм помшуӧмсӧ Коми Республикаса Юралысь Владимир Уйба примитіс Коми Республикаын йӧзкостса мичаторъяс да ремеслӧяс сӧвмӧдӧмлы сиӧм сӧвещение бӧрын.

«Йӧзкостса мичаторъяс – республикаӧс сӧвмӧдан торъя нырвизь. Тайӧ сэтшӧм жӧ юкӧн, кыдзи вӧр либӧ мукӧд. Но тайӧ сідзжӧ войтырлӧн аслыспӧлӧслун, мый колӧ видзны, сӧвмӧдны кыдз вермам, ӧд уна регионын тайӧ вошӧма нин век кежлӧ», - пасйис Коми Республикаса Юралысь Владимир Уйба.

Сӧвещание дырйи Коми Республикаса культура министр Сергей Емельянов сёрнитіс «Йӧзкостса мичаторъяс юкӧнын регионса политика» юалӧм серти докладӧн. Коми Республикаса экономика сӧвмӧдан да промышленносьт министрӧс вежысь Виталий Алтабаев висьталіс йӧзкостса мичаторъяс да ремеслӧяс юкӧнын уджалысь ичӧт да шӧр предпринимательство субъектъяслы отсӧг сетан мераяс йылысь.

Юкӧн сӧвмӧдӧм серти вӧзйӧмъясӧн сёрнитісны «Коми ремесленнӧй палата» йӧзкостса мичаторъяс да ремеслӧяс сӧвмӧдӧм серти абу коммерческӧй партнёрствоса президент Ефим Канев да асшӧр уджалысь, «Югыд арт» творчество студияӧн юрнуӧдысь Светлана Турова.

«Сырьёыс да материалыс бура тырмӧ, традицияяссӧ кызвыннас видзӧма, киподтуя йӧз эмӧсь да найӧ дасьӧсь уджавны. Юалӧмыс сыын, мый колӧ вежны тайӧ юкӧн дорӧ видзӧдлассӧ, нормативнӧй инӧда базасӧ, отсалан системасӧ да выль подув вылын лӧсьӧдны Коми Республикаын йӧзкостса мичаторъяс юкӧн», - юӧртіс Ефим Канев.

Вӧзйӧмъяс лыдын – лӧсьӧдны «Коми Республикаын йӧзкостса мичаторъяс йылысь» выль оланпас бала. Сэні колӧ стӧча индыны йӧзкостса мичаторъяслысь шӧр понятиеяссӧ, стӧчмӧдны «экономикаын условиеяслысь» да «канмусянь отсалан мераяслысь» вежӧртассӧ. Ефим Каневлӧн видзӧдлас серти, ӧнія оланпасыс оз отсав Комиын йӧзкостса мичаторъяс юкӧнлы сӧвмыны водзӧ.

«Соралӧма татшӧм понятиеяс: йӧзкостса мичаторъяс, декоративно-прикладнӧй искусство, йӧзкостса творчество, ремесленничество, кӧть и ремесленник понятиесӧ некӧн абу индӧма да сылысь инӧдъяссӧ абу урчитӧма. Коми Республикаса Веськӧдлан котыр йӧзкостса мичаторъяс понятиесӧ кӧсйӧ вежны декоративно-прикладнӧй искусство, йӧзкостса творчество да ремесленничество вылӧ. Тайӧ дзик абу ӧтитор», - гӧгӧрвоӧдіс Ефим Канев.

Коми ремесленнӧй палатаса президент вӧзйис сідзжӧ дасьтыны да вынсьӧдны локтан 5 во вылӧ Коми Республикаын йӧзкостса мичаторъяс ловзьӧдӧм, видзӧм да сӧвмӧдӧм серти мераяслысь торъя мога уджтас. Сылӧн могыс – лӧсьӧдны асшӧр уджалысьяс да творчество организацияяс подув вылын творческӧй производство предприятиеяс, лӧсьӧдны колана условиеяс да сетны йӧзкостса мичаторъяс вӧчысь мастеръяслы тӧдчана, системнӧй отсӧг.

Светлана Турова вӧзйис выль пӧв лӧсьӧдны уджалан вынйӧр ӧнъяӧдан регионса уджтас, сетны регионса сьӧмкудйысь йӧзкостса мичаторъяс вӧчысь да ремеслӧ организацияяслы йӧзкостса мичаторъяс дасьтӧм да вузалӧм вылӧ субсидияяс.

Коми Республикаса Юралысь Владимир Уйба ошкис уна вӧзйӧм да тшӧктіс регионса Веськӧдлан котырлы уджавны на вылын да тайӧ вӧзйӧмъяссӧ тӧд вылӧ босьтӧмӧн дасьтыны Йӧзкостса мичаторъяс юкӧн сӧвмӧдан концепция, торйӧн видзӧдлыны, позьӧ-ӧ сетны содтӧд кокньӧдъяс.

«Коми Республикаса эмбур да му йитӧдъяс комитетлы выль оланпас бала дасьтігӧн тшӧтш лӧсьӧдны нормаяс, кутшӧмъяс 5 воысь абу этшаджык кадколаст вылӧ чинтасны мастерскӧй организацияяслы кӧртымалӧмысь мынтӧмсӧ квадратнӧй метрысь 1 шайтӧдз, кытчӧдз юкӧныс оз сувт кок вылӧ. Но та дырйи, выль оланпас пыр колӧ урчитны тайӧ преференцияяссӧ босьтысьяс дорӧ стрӧг корӧмъяс. Ми кӧ лӧсьӧдам йӧзкостса мичаторъяс вӧчысь мастеръяслы вот каникулъяс, сӧмын найӧ вермасны вӧдитчыны тайӧ отсӧгӧн», - пасйис В. Уйба.

Сідзжӧ сёрнитісны Коми Республикалы 100 во тырӧм пасйӧм да 2021 воӧ Сыктывкарын мужичӧй командаяс пӧвстын Мача хоккейысь мирса чемпионат кежлӧ сувениръяс вӧчӧм да вузалӧм йылысь.

«Таво ми пасъям Коми Республикалы сё во тырӧм, лоас Мача хоккейысь мирса чемпионат. Дерт, йӧзкостса мичаторъяс вӧчысь мастеръяслӧн уджыс юбилейнӧй мероприятиеяс кежлӧ дасьтысигӧн да найӧс нуӧдігӧн зэв тӧдчана. Быдӧн, коді волас республикаӧ, кӧсъяс босьтны сылысь юкӧн, сувенир. Та дырйи колӧ, медым сувениръяссӧ вӧчисны сӧмын миян кужысьяс, а миянлы колӧ лӧсьӧдны та вылӧ став условиесӧ. Кадыс зэв этша, но тайӧс колӧ вӧчны» - пасйис Коми Республикаса Юралысь.

20.01.2021

# В Коми разработают Концепцию развития отрасли народных художественных промыслов

Она будет включать внесение изменений в республиканское законодательство, расширение мер государственной поддержки и ряд преференций. Такое решение принял Главой Республики Коми Владимир Уйба по итогам совещания, посвящённого вопросу развития народных художественных промыслов и ремёсел (НХП) в Республике Коми.

«Народные художественные промыслы – это отдельное направление развития республики. Это такая же отрасль, как лесная или любая другая. Но это также и самобытность, национальная особенность, которую надо очень бережно сохранять, развивать, приумножать и использовать для этого все имеющиеся возможности, потому что во многих регионах, к сожалению, сегодня это уже утеряно навсегда», - отметил Глава Республики Коми Владимир Уйба.

В ходе совещания министр культуры Республики Коми Сергей Емельянов выступил с докладом по вопросу «Региональная политика в сфере народных художественных промыслов». Заместитель министра экономического развития и промышленности Республики Коми Виталий Алтабаев рассказал о мерах поддержки субъектов малого и среднего предпринимательства, осуществляющих деятельность в сфере народных художественных промыслов и ремёсел.

С предложениями по развитию отрасли выступили президент некоммерческого партнёрства по развитию народных промыслов и ремёсел «Коми ремесленная палата» Ефим Канев и индивидуальный предприниматель, руководитель творческой студии «Югыд арт» Светлана Турова.

«Сырья и материалов более чем достаточно, традиции в основном сохранены, мастера-умельцы ещё остались и готовы работать. Вопрос в другом – необходимо коренным образом менять отношение к отрасли, нормативно-правовую базу, систему поддержки и на новой основе создавать отрасль народных художественных промыслов в Республике Коми», - заявил Ефим Канев.

В числе предложений – разработать проект нового закона «О народных художественных промыслах Республики Коми», в котором необходимо чётко определить основные понятия НХП, конкретизировать понятия «экономические условия» и «меры государственной поддержки». По мнению Ефима Канева, действующий закон не обеспечивает дальнейшее развитие НХП в Коми.

«Происходит путаница в понятиях: народные художественные промыслы (НХП), декоративно-прикладное искусство (ДПИ), народное творчество, ремесленничество, хотя понятие ремесленник законодательно нигде не определено и находится вне правового поля. В планах мероприятий Правительства Республики Коми происходит трансформация НХП в ДПИ, народное творчество и ремесленничество. Это совсем разные виды деятельности, хотя имеют одни и те же корни», - пояснил Ефим Канев.

Президент Коми ремесленной палаты предложил также разработать и утвердить целевую программу неотложных мер по возрождению, сохранению и развитию НХП Республики Коми на ближайшие 5 лет. Её цель – создание творческих производственных предприятий в местах бытования НХП на базе существующих и вновь создаваемых ИП и творческих организаций, создание необходимых экономических условий и оказание существенной, системной и эффективной поддержки мастерам НХП.

Светлана Турова предложила возобновить региональную программу модернизации производственных мощностей, предоставление субсидий из регионального бюджета организациям НХП и ремёсел на поддержку производства и реализации изделий НХП.

Многие предложения нашли поддержку у Главы Республики Коми. Владимир Уйба поручил Правительству региона проработать их и подготовить с учётом этих предложений Концепцию развития НХП, уделив особое внимание возможности предоставления дополнительных льгот.

«Комитету Республики Коми имущественных и земельных отношений надо будет параллельно с подготовкой нового законопроекта проработать нормы, снижающие уровень арендной платы вплоть до 1 рубля за квадратный метр для организации мастерских на период не менее 5 лет, пока отрасль не встанет на ноги. Но при этом, уже через новый закон, надо обозначить жёсткие требования к получателям этих преференций. Если мы объявляем налоговые каникулы для мастеров народных художественных промыслов, то только они должны претендовать на такую поддержку», - обозначил В. Уйба.

Также был рассмотрен вопрос об изготовлении и реализации сувенирной продукции в рамках празднования 100-летия Республики Коми и проведения Чемпионата мира по хоккею с мячом среди мужских команд в г. Сыктывкаре в 2021 году.

«В этом году мы отмечаем столетие Республики Коми, впереди Чемпионат мира по хоккею с мячом. Конечно, участие мастеров народных художественных промыслов в подготовке к юбилейным мероприятиям, в их проведении особенно важно. Каждый, кто посетит республику, захочет взять с собой на память её частичку, сувенир. При этом сувенирная продукция должна быть изготовлена исключительно нашими умельцами, а мы должны обеспечить для этого все условия. Времени очень мало, но эту задачу надо решить», - подчеркнул Глава Республики Коми.

Габова 4264